**ΑΠΟΦΑΣΕΙΣ**

Αριθμ. Φ.253.1/42169/Α5 (1)

**Τροποποίηση της αριθμ. Φ.253/128314/Β6/2002**

**(ΦΕΚ 1538 Β΄) υπουργικής απόφασης, όπως ισχύει.**

**Ο ΥΠΟΥΡΓΟΣ ΠΑΙΔΕΙΑΣ,**

**ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ**

Έχοντας υπόψη:

1. Τις διατάξεις του εδαφίου β της παρ. 3 του άρθρου 2

του ν. 2525/1997 (ΦΕΚ 188 Α΄) όπως αντικαταστάθηκε

με τις διατάξεις της παρ. 2 του άρθρου 1 του 2909/2001

(ΦΕΚ 90 Α΄).

2. Τις διατάξεις του άρθρου 4 του ν. 4186/2013

(ΦΕΚ 193 Α΄).

3. Τις διατάξεις του άρθρου 2 του ν. 4521/2018 (ΦΕΚ

38 Α΄), με τις οποίες ιδρύεται το Πανεπιστήμιο Δυτικής Ατ-

τικής από τη συγχώνευση των ΤΕΙ Αθήνας και Πειραιά και

ρυθμίζονται τα θέματα που αφορούν τη λειτουργία του.

4. Τις διατάξεις της αριθμ. Φ.253/128314/Β6/2002

(ΦΕΚ 1538 Β΄) υπουργικής απόφασης, όπως έχει τροπο-

ποιηθεί και ισχύει.

5. Τα αριθμ. πρωτ. 20170666/15-2-2017, 517/14-2-2017

και 751/5-2-2018 έγγραφα του Πανεπιστημίου Πειραιά

και του Πανεπιστημίου Αιγαίου με τα οποία τα Ιδρύματα

εισηγούνται την αναγκαιότητα θέσπισης της εξέτασης

του Ειδικού Μαθήματος των Αγγλικών για την εισαγωγή

στα εν λόγω τμήματα.

6. Τις διατάξεις του άρθρου 75 του ν. 4485/2017

(ΦΕΚ 114 Α΄) σύμφωνα με το οποίο η Εισαγωγική Κα-

τεύθυνση Συντήρησης Πολιτισμικής Κληρονομιάς του

τμήματος Τεχνολόγων Περιβάλλοντος ΤΕ του ΤΕΙ Ιονίων

Νήσων μετονομάζεται σε Εισαγωγική Κατεύθυνση Συ-

ντήρησης Αρχαιοτήτων και Έργων Τέχνης χωρίς μετα-

βολή του γνωστικού της αντικειμένου.

7. Το γεγονός ότι τα τμήματα Εσωτερικής Αρχιτεκτο-

νικής, Συντήρησης Αρχαιοτήτων και Έργων Τέχνης, Γρα-

φιστικής και Οπτικής Επικοινωνίας και Διοίκησης Τουρι-

σμού του Πανεπιστημίου Δυτικής Αττικής προέρχονται

από συγχώνευση Τμημάτων των ΤΕΙ Αθήνας και Πειραιά

στα οποία απαιτείτο η εξέταση σε ειδικά μαθήματα.

8. Τις διατάξεις του π.δ. 125/2016 «Διορισμός Υπουρ-

γών, Αναπληρωτών Υπουργών και Υφυπουργών»

(ΦΕΚ 210 Α΄).

9. Την αριθμ. Φ.1/Γ/2/40043/Β1/9-3-2018 εισήγηση

του Προϊστάμενου της Γενικής Διεύθυνσης Οικονομι-

κών Υπηρεσιών του Υπουργείου Παιδείας, Έρευνας και

Θρησκευμάτων.

10. Τις διατάξεις του άρθρου 90 του Κώδικα Νομο-

θεσίας για την Κυβέρνηση και τα κυβερνητικά όργανα,

που κυρώθηκε με το άρθρο πρώτο του π.δ. 63/2005

(ΦΕΚ 98 Α΄), κατ’ εφαρμογή των οποίων βεβαιώνεται ότι

από τις διατάξεις της παρούσας δεν προκαλείται δαπάνη

σε βάρος του κρατικού προϋπολογισμού, αποφασίζουμε:

Τροποποιούμε τη αριθμ. πρωτ. Φ.253/128314/Β6/2002

(ΦΕΚ 1538 Β΄) υπουργική απόφαση και αντικαθιστούμε

το άρθρο 1 του κεφαλαίου Α΄ ως εξής:

Άρθρο 1

Σχολές, τμήματα ή Εισαγωγικές Κατευθύνσεις Τμημά-

των της Τριτοβάθμιας εκπαίδευσης για τα οποία απαι-

τείται εξέταση σε ειδικά μαθήματα και ορισμός ειδικών

μαθημάτων ή πρακτικών δοκιμασιών για κάθε ένα από

αυτά.

1. Για την εισαγωγή στο πρώτο εξάμηνο σπουδών των

παρακάτω Σχολών ή Τμημάτων Τριτοβάθμιας εκπαίδευ-

σης οι υποψήφιοι φοιτητές εξετάζονται υποχρεωτικά σε

ένα ή δύο ειδικά μαθήματα κατά περίπτωση. Ειδικότερα

οι υποψήφιοι για εισαγωγή στις Σχολές ή στα τμήματα ή

στις Εισαγωγικές Κατευθύνσεις:

α) Αγγλικής Γλώσσας και Φιλολογίας του Εθνικού και

Καποδιστριακού Πανεπιστημίου Αθηνών και του Αρι-

στοτελείου Πανεπιστημίου Θεσσαλονίκης καθώς και

για τα τμήματα Ναυτιλιακών Σπουδών και Τουριστικών

Σπουδών του Πανεπιστημίου Πειραιά και Οικονομικής

και Διοίκησης Τουρισμού του Πανεπιστημίου Αιγαίου

εξετάζονται στο ειδικό μάθημα ξένης γλώσσας «Αγγλι-

κά». Ειδικά για τα τμήματα Τουριστικών Σπουδών του

Πανεπιστημίου Πειραιά και Οικονομικής και Διοίκησης

Τουρισμού του Πανεπιστημίου Αιγαίου, η διάταξη ισχύει

από το ακαδημαϊκό έτος 2019-2020 και μετά.

β) Γαλλικής Γλώσσας και Φιλολογίας του Εθνικού και

Καποδιστριακού Πανεπιστημίου Αθηνών και του Αρι-

στοτελείου Πανεπιστημίου Θεσσαλονίκης εξετάζονται

στο αντίστοιχο ειδικό μάθημα ξένης γλώσσας «Γαλλικά».

γ) Γερμανικής Γλώσσας και Φιλολογίας του Εθνικού και

Καποδιστριακού Πανεπιστημίου Αθηνών και του Αριστο-

τελείου Πανεπιστημίου Θεσσαλονίκης εξετάζονται στο

αντίστοιχο ειδικό μάθημα ξένης γλώσσας «Γερμανικά».

δ) Ιταλικής Γλώσσας και Φιλολογίας του Εθνικού και

Καποδιστριακού Πανεπιστημίου Αθηνών και του Αρι-

στοτελείου Πανεπιστημίου Θεσσαλονίκης εξετάζονται

στο αντίστοιχο ειδικό μάθημα ξένης γλώσσας «Ιταλικά».

ε) Ισπανικής Γλώσσας και Φιλολογίας του Εθνικού και

Καποδιστριακού Πανεπιστημίου Αθηνών εξετάζονται

στο αντίστοιχο ειδικό μάθημα ξένης γλώσσας «Ισπανικά».

στ) Διεθνών και Ευρωπαϊκών Σπουδών του Πανεπι-

στημίου Πειραιά και του Πανεπιστημίου Μακεδονίας, Δι-

εθνών, Ευρωπαϊκών και Περιφερειακών Σπουδών καθώς

και Επικοινωνίας, Μέσων και Πολιτισμού του Παντείου

Πανεπιστημίου, Επικοινωνίας και Μέσων Μαζικής Ενημέ-

ρωσης του Εθνικού και Καποδιστριακού Πανεπιστημίου

Αθηνών, Δημοσιογραφίας και Μέσων Μαζικής Επικοινω-

νίας του Αριστοτέλειου Πανεπιστημίου Θεσσαλονίκης,

Διοίκησης Τουρισμού του Πανεπιστημίου Δυτικής Αττι-

κής, εισαγωγική κατεύθυνση Διοίκησης Τουριστικών Επι-

χειρήσεων και Επιχειρήσεων Φιλοξενίας των Τμημάτων

Διοίκησης Επιχειρήσεων των ΤΕΙ Θεσσαλονίκης, Δυτικής

Μακεδονίας, Ηπείρου, Κρήτης, Θεσσαλίας, και Ιονίων

Νήσων, Τουριστικών Επιχειρήσεων του ΤΕΙ Δυτικής Ελ-

λάδας καθώς και για τις Ανώτερες Σχολές Τουριστικής

Εκπαίδευσης Ρόδου και Κρήτης εξετάζονται σε ένα από

τα εξής ειδικά μαθήματα ξένων γλωσσών: «Αγγλικά»,

«Γαλλικά», «Γερμανικά», «Ιταλικά». Ειδικά για το τμήμα

Τουριστικών Επιχειρήσεων του ΤΕΙ Δυτικής Ελλάδας, η

διάταξη ισχύει από το ακαδημαϊκό έτος 2019-2020 και

μετά.

ζ) Ξένων Γλωσσών, Μετάφρασης και Διερμηνείας του

Ιονίου Πανεπιστημίου εξετάζονται σε δύο από τα εξής

ειδικά μαθήματα ξένων γλωσσών: «Αγγλικά», «Γαλλικά»,

«Γερμανικά».

η) Μουσικών Σπουδών του Εθνικού και Καποδιστρια-

κού Πανεπιστημίου Αθηνών, του Αριστοτελείου Πανε-

πιστημίου Θεσσαλονίκης και του Ιονίου Πανεπιστημίου

καθώς και για το τμήμα Μουσικής Επιστήμης και Τέχνης

του Πανεπιστημίου Μακεδονίας εξετάζονται στα δυο

ειδικά μαθήματα «Αρμονία» και «Έλεγχος Μουσικών

Ακουστικών Ικανοτήτων».

θ) Αρχιτεκτόνων Μηχανικών του Εθνικού Μετσόβιου

Πολυτεχνείου, του Πολυτεχνείου Κρήτης και των Πανεπι-

στημίων Αριστοτελείου Θεσσαλονίκης, Θεσσαλίας, Πα-

τρών, Δημοκρίτειου Θράκης και Ιωαννίνων, Συντήρησης

Αρχαιοτήτων και Έργων Τέχνης, Γραφιστικής και Οπτικής

Επικοινωνίας καθώς και Εσωτερικής Αρχιτεκτονικής του

Πανεπιστημίου Δυτικής Αττικής, Εσωτερικής Αρχιτεκτο-

νικής, Διακόσμησης και Σχεδιασμού Αντικειμένων του

ΤΕΙ Κεντρικής Μακεδονίας, καθώς και η εισαγωγική κα-

τεύθυνση Συντήρησης Αρχαιοτήτων και Έργων Τέχνης

του τμήματος Τεχνολόγων Περιβάλλοντος ΤΕ του ΤΕΙ

Ιονίων Νήσων εξετάζονται στα δύο ειδικά μαθήματα

«Ελεύθερο Σχέδιο» και «Γραμμικό Σχέδιο».

2. Για την εισαγωγή στο πρώτο εξάμηνο σπουδών των

Τμημάτων Επιστήμης Φυσικής Αγωγής και Αθλητισμού

του Εθνικού και Καποδιστριακού Πανεπιστημίου Αθηνών

και των Πανεπιστημίων Αριστοτελείου Θεσσαλονίκης,

Δημοκρίτειου Θράκης και Θεσσαλίας οι υποψήφιοι υπο-

βάλλονται στην υγειονομική εξέταση και στις πρακτικές

δοκιμασίες του άρθρου 3 της παρούσας απόφασης.

Η απόφαση αυτή να δημοσιευθεί στην Εφημερίδα της

Κυβερνήσεως.

Μαρούσι, 13 Μαρτίου 2018

Ο Υπουργός

**ΚΩΝΣΤΑΝΤΙΝΟΣ ΓΑΒΡΟΓΛΟΥ**